stanford-oval/wikipedia huggingface dataset:
Mäntyniemen pesänjakajat

| Mäntyniemen pesänjakajat |
| --- | --- |
Kirjailija:  Pekka Ervasti Timo Haapala
Kuvittaja:  Vesa Lehtimäki
Kieli:  suomen kieli
Genre:  satiiri, politiikka
Kustantaja:  Otava
Julkaistu:  2012
Sivumäärä:  160
ISBN:  978-951-1-26027-1
Löydä lisää kirjojaKirjallisuuden teemasivulta
Mäntyniemen pesänjakajat on politiikan toimittajien Pekka Ervastin ja Timo Haapalan kirjoittama puolihumoristinen kirja, joka ilmestyi vuoden 2012 presidentinvaalien alla. Kirjoittajat avaavat siinä kaikkien kahdeksan ehdokkaan luonteet ja poliittisen historian kriittisessä valossa: Paavo Väyrynen (kesk.), Paavo Lipponen (sd.), Pekka Haavisto (vihr.), Eva Biaudet (r.), Timo Soini (ps.), Sari Essayah (kd.), Paavo Arhinmäki (vas.) ja  Sauli Niinistö (kok.). Viimeinen luku on omistettu väistyvälle presidentille Tarja Haloselle.
Kirjan nimi mukailee niin sanotun Lauantaiseuran vuonna 1981 kirjoittamaa kirjaa Tamminiemen pesänjakajat. Mäntyniemen pesänjakajien poliitikkojen karikatyyrimuotokuvat ovat taiteilija Vesa Lehtimäen työtä.
Mäntyniemi (täsmennyssivu)

Mäntyniemi tarkoittaa muun muassa:
Paikkoja:
Mäntyniemi, Suomen presidentin virka-asunto
Mäntyniemi, hotelli Pyhtään kunnassa Mäntyniemi-nimisellä niemellä
Henkilöitä:
Katja Mäntyniemi (s. 1979), suomalainen kahvilayrittäjä
Mara Mäntyniemi, suomalainen kitaristi
Merja Mäntyniemi, ent. Vanhanen (s. 1961), pääministeri Matti Vanhasen ex-puoliso.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mäntyniemi”, voi hakea sivunnimihaulla, laajalla sivunnimihaulla tai tekstihaulla.
Antonian maailma

| Antonian maailma> Antonia |
| --- | --- |

Ohjaaja:  Marleen Gorris
Käsikirjoittaja:  Marleen Gorris
Tuottaja:   Hans de Weers  Gerard Cornelisse  Hans de Wolf 
Säveltäjä:  Ilona Sekacz
Kuvaaja:  Willy Stassen
Leikkaaja:   Michiel Reichwein  Wim Louwrier 
Valmistustiedot
Valmistusmaa:   Iso-Britannia  Belgia  Alankomaat 
Tuotantoyhtiö:   Antonia's Line International  Stichting Bergen  Prime Time  Bard Entertainments  NPS Televisie 
Levittäjä:  Asmik Ace Entertainment Netflix
Ensi-ilta:  1995
Kesto:  102 min
Alkuperäiskieli:  hollanti
Aiheesta muualla
IMDb 
Elonet
AllMovie
Infobox OKNimi-testi OK: 
Antonian maailma (Antonia tai Antonia's Line) on hollanninkielinen elokuva vuodelta 1995. Sille myönnettiin Parhaan vieraskielisen elokuvan Oscar-palkinto. Se on määritelty ”feministiseksi fantasiaksi”, ja kertoo Antoniasta, joka palaa synnyinkyläänsä Hollannin maaseudulle ja perustaa tiiviin matriarkaalisen yhteisön. Elokuvassa yhdistyvät draama, komedia ja tragedia.
Juoni

90-vuotias Antonia (Willeke van Ammelrooy) on päättänyt kuolla ja aloittaa 50 vuotta kattavan muistelonsa epäsovinnaisesta elämästään hollantilaiskylässä. Hänen homoseksuaalinen tyttärensä Danielle (Els Dottermans) haluaa lapsen muttei miestä. Antonia järjestää asian, ja Danielle synnyttää Theresen (Veerle van Overloop), ja tämä aikanaan Sarah’n (Thyrza Ravesteijn). Tarinan kerronnassa on mukana maagista realismia.
Näyttelijät

| 0 | 1 | 2 |
| --- | --- | --- |
|  Willeke van Ammelrooy  | … |  Antonia   |
|  Els Dottermans  | … |  Danielle   |
|  Dora van der Groen  | … |  Allegonde   |
|  Veerle van Overloop  | … |  Thérèse   |
Aiheesta muualla

Ebert, Roger: Antonia's Line RogerEbert.com.  14.2.1996. Viitattu 7.5.2021. (englanniksi)
Antonia’s Line 1995 Letterboxd. Viitattu 7.5.2021. (englanniksi)
BMW 8-sarjan Gran Coupé

| BMW G16 |
| --- | --- |

Valmistustiedot
Valmistusmaa:   Saksa
Valmistaja:  BMW
Valmistusvuodet:  2019–
Korimalli:  4-ovinen coupé
Luokka:  E-segmentti
Edeltäjä:  BMW F06
Teknisesti samankaltaisia:  BMW G01 BMW G02 BMW G05 BMW G06 BMW G07 BMW G11 BMW G15 BMW G20 BMW G22 BMW G29 BMW G30 BMW G32 Toyota Supra (A90)
Tekniset tiedot
Pohjalevy:  BMW CLAR
Moottori:  R6 V8
Iskutilavuus:  3,0–4,4 l
Polttoaine:  bensiini diesel
Vetotapa:  takaveto neliveto
Vaihteisto:  8-vaihteinen automaatti
BMW 8-sarjan Gran Coupé (G16) on BMW:n vuodesta 2019 lähtien valmistama edustusluokan neliovinen coupé-korinen automalli, joka korvasi 6-sarjan Gran Coupén. Sen rinnakkaismallit ovat 8-sarjan kaksiovinen coupé (G15) ja cabriolet (G14).
8-sarjan Gran Coupé esiteltiin Frankfurtin autonäyttelyssä syyskuussa 2019. Kaksioviseen verrattuna se on 239 millimetriä pidempi kokonaispituudeltaan ja 201 millimetriä akseliväliltään. Korkeutta on 66 millimetriä ja leveyttä 30 millimetriä enemmän. Bensiinimalleina ovat 840i kuusisylinterisellä 3,0-litraisella (335 hv) moottorilla sekä M850i, jossa on 4,4-litrainen V8 (523 hv) ja neliveto. Dieselmallina on 840d kuusisylinterisellä 3,0-litraisella (316 hv) moottorilla. Kaikkien moottorien yhteydessä on kahdeksanportainen automaattivaihteisto.
BMW M8 Gran Coupé
Los Angelesin autonäyttelyssä marraskuussa 2019 esiteltiin malliston huipulle M8, jossa 4,4-litraisen V8-moottorin teho on nostettu 600 hevosvoimaan. M8 Competition -versiossa teholukema on 625 hevosvoimaa. Alkuvaiheessa saatavilla on First Edition -erikoismalli, jota valmistetaan 400 kappaleen rajoitettu erä. Mallissa on ”Aurora Diamond Green” -erikoismetalliväri ja kirkkaankeltaiset laser-ajovalot.
Aiheesta muualla

Kuvia tai muita tiedostoja aiheesta BMW 8-sarjan Gran Coupé Wikimedia Commonsissa
Ankeriasliskot

| Ankeriasliskot |
| --- | --- |
 Kaksivarvasankeriaslisko (Amphiuma means)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Pyrstösammakot Caudata
Alalahko::  Salamanterimaiset Salamandroidea
Heimo::  Ankeriasliskot Amphiumidae  Gray, 1825
Suku::  Amphiuma  Garden, 1821
Lajit
 Katso teksti 
Katso myös
   Ankeriasliskot Wikispeciesissä   Ankeriasliskot Commonsissa 
Infobox OKNimi-testi OK: 
Ankeriasliskot eli ankeriassalamanterit (Amphiumidae) on pyrstösammakoiden lahkoon kuuluva heimo. Siihen kuuluu vain yksi suku, Amphiuma, ja kolme lajia. Lajit muistuttavat paljon toisiaan, ja niitä pidettiin aiemmin yhtenä Amphiuma means -lajina. Ankeriasliskot ovat maailman suurimpien sammakkoeläinten joukossa.
Ulkonäkö ja koko

Ankeriasliskot ovat pitkänomaisia pyrstösammakoita, jotka muistuttavat päällisesti puolin ankeriaita. Ne eivät kuitenkaan liiku sulavan notkeasti kuten ankeriaat. Ankeriasliskot matelevat usein hitaasti eteenpäin, mutta rimpuilevat voimakkaasti häirittäessä. Ne kasvavat lajista riippuen 33–117 sentin mittaisiksi. Lieriömäisestä ruumiista neljäsosa on pyrstöä, joka kapenee kärkeen päin. Niillä on neljä pientä, yleensä alle sentin mittaista raajaa, joissa kussakin on lajista riippuen 1–3 varvasta. Ne ovat aikuisella käyttökelvottomat, mutta toukkavaiheessa raajat ovat suuremmat verrattuna ruumiin kokoon, ja eläin käyttää niitä kävelemiseen. Pää on pitkä ja suippo seä päälaki litteä. Ankeriasliskot ovat tummia, väriltään joko kauttaaltaan ruskeanharmaita tai selkäpuolelta harmaita ja vatsapuolelta vaaleampia. Niiden silmät ovat pienet ja ihon peittämät, joten ne näkevät luultavasti huonosti.
Levinneisyys ja elinympäristö

Ankeriasliskoja tavataan Yhdysvaltain kaakkoisosissa. Niiden elinympäristöä ovat erityisesti suot, ojat, järvet ja hitaat virrat. Ne voivat olla varsin yleisiä kaupunkien ojissa ja kanavissa, myös kun vesi on tilapäistä.
Elintavat

Ankeriasliskot saalistavat monenlaisia pieniä vesieläimiä yöaikaan. Niiden vahvat leuat pystyvät murskaamaan pehmeäruumiisten matojen ja hyönteisten toukkien lisäksi kotiloita ja rapuja. Ne syövät myös matelijoita, kaloja sekä muita sammakkoeläimiä, joiden kimppuun ne syöksyvät nopeasti vangiten saaliin. Ankeriasliskot puolestaan ovat samalla alueella elävien sateenkaarikäärmeen (Farancia erytrogramma) ja liejukäärmeen (Farancia abacura) saaliseläimiä, ja luultavasti liejukäärmeen pääasiallista ravintoa. Ankeriasliskot nousevat joskus kosteina öinä myös maalle.
Jos oja tai lampi kuivuu, ankeriasliskot piiloutuvat koloihin kesähorrostamaan. Niitä on löydetty metrin syvyydestä. Ne voivat selvitä kolme vuotta ilman ruokaa ja niiden tiedetään eläneen ainakin 27-vuotiaksi.
Elintavat > Lisääntyminen

Naaras munii talvella 50–150 munaa liejuun veden lähelle. Naaraat huolehtivat munia noin 20 viikkoa kunnes ne kuoriutuvat. Vasta kuoriutuneet poikaset hakeutuvat veteen, usein silloin kun sataa. Ankeriasliskot saavuttavat sukukypsyyden yleensä 4–5-vuotiaana.
Ankeriasliskot ja ihminen

Ankeriasliskot ovat vankeudessa pitkäikäisiä ja oppivat syömään kädestä. Ne eivät kuitenkaan ole kovin suosittuja eläintarhoissa tai lemmikkieläiminä. Ne liikkuvat harvoin, mutta tappelevat helposti. Ankeriaslisko voi purra myös ihmistä kun sen ottaa käteen.
Ankeriasliskojen liha on syötävää ja maistuu sammakonreisiltä, mutta sitä syödään harvoin, koska nahka on vaikea poistaa lihasta.
Luokittelu ja evoluutio

Ankeriasliskot luokitellaan salamanterimaisten (Salamandroidea) alalahkoon, johon kuuluvat kaikki sisäisesti parittelevat pyrstösammakot. Ne sijoitettiin aiemmin omaan Amphiumoidea-alalahkoonsa. Ankeriasliskot eivät näytä olevan sukua millekään elossa olevalle pyrstösammakolle, mutta ne saattavat muodostaa keuhkottomien salamantereiden sisarryhmän.
Kolme fossiilista ankeriasliskolajia olivat levinneet laajalle Pohjois-Amerikassa myöhäiseltä liitukaudelta myöhäiselle eoseenille. Liitukaudelta tunnetaan yksi suku, Proamphiuma. Pleistoseenilla fossiiliset ankeriasliskot olivat rajoittuneet Yhdysvaltain kaakkoisosiin.
Luokittelu ja evoluutio > Lajit

Ankeriasliskoihin kuuluu kolme nykyistä lajia:
Kaksivarvasankeriaslisko eli kaksivarvasankeriassalamanteri (Amphiuma means)
Yksivarvasankeriaslisko (Amphiuma pholeter)
Kolmivarvasankeriaslisko eli kolmivarvasankeriassalamanteri (Amphiuma tridactylum)
Kaksivarvasankeriaslisko (Amphiuma means)
Kolmivarvasankeriaslisko (Amphiuma tridactylum)
Naisen muotokuva

Naisen muotokuva on seuraavien teosten nimi:
Naisen muotokuva (The Portrait of a Lady), Henry Jamesin romaani vuodelta 1881
Naisen muotokuva (Elviira Ruokokoski), Jalmari Ruokokosken viivasyövytystyö vuodelta 1913
Naisen muotokuva, Alwar Cawénin öljyvärimaalaus vuodelta 1915
Naisen muotokuva, Kazimir Malevitšin maalaus vuodelta 1930
Naisen muotokuva (The Portrait of a Lady), Jane Campionin elokuva vuodelta 1996.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Naisen muotokuva”, voi hakea sivunnimihaulla, laajalla sivunnimihaulla tai tekstihaulla.
BMW F 800 R

| BMW F 800 R |
| --- | --- |

Historia
Valmistaja:  BMW
Valmistusmaa:   Saksa
Valm. vuosina:  2009-
Yleiset tiedot
Pituus:  2145 mm
Leveys:  905 mm
Korkeus:  1160 mm
Kuivapaino:  177 (kuiva) kg
Jarrut:  Edessä kaksi 320 mm levyjarrua, 4-mäntä puristimet Takana 265 mm levyjarru, 1-mäntä puristin
Moottori
Moottori:  Kaksisylinterinen nelitahtinen rivimoottori, DOHC, nestejäähdytys 64 kW (87 hv)
Kuutiotilavuus:  798
Puristussuhde:  12,0:1
Kaasutin:  46 mm ruiskurungot
Polttoainesäiliö:  16,0 l
Kulutus:  4,8 (120 km/h) l/100 km
Huippunopeus:  216,6 km/h
BMW F 800 R tai BMW F800R on BMW:n valmistama nakupyörä-tyylinen moottoripyörämalli joka tuli markkinoille vuonna 2009. Siinä on sama kaksisylinterinen rivimoottori kuin mallissa F 800 S, mutta kaksi hevosvoimaa tehokkaampana, 87 hv:n tehoisena.
Malliin on saatavilla ABS-jarrut lisävarusteena. Jarrut ovat Brembon valmistamat. Toisin kuin yleisimmissä moottoripyörissä, F 800 R:ssä polttoainetta tankataan satulan oikealla puolella olevasta aukosta.
Teknisiä tietoja

Poraus/isku - 82,0/75,6 mm
Huippuvääntö - 86 Nm / 5800 rpm
Vaihteisto - 6-portainen
Toisioveto - Ketju
Paino tankattuna - 204,4 kg
Istuinkorkeus - 800 mm
Akseliväli - 1520 mm
Runko - Jäykkä alumiinivalurunko, jossa moottori on osa kantavaa rakennetta
Eturengas - 120/70 - 17, 3,5"
Takarengas - 180/55 - 17, 5,5"
Kiihtyvyys 0-100 km/h - 3,82 s / 52,37 m
Kiihtyvyys 0-400 m - 12,03 s / 184,95 km/h
Hidastuvuus 100-0 km/h - 37,04 m
Nakagawa (Nagano)

| Nakagawa |
| --- | --- |
 lippu:  vaakuna

Valtio:  Japani
Prefektuuri:  Naganon prefektuuri
Piirikunta:  Kami-Inan piirikunta
Pinta-ala:  
 – Kokonaispinta-ala:  77,05 km²
Väkiluku (2020):  4 649
 – Väestötiheys:  60,34 as./km²
Infobox OKVirheellinen NIMI-arvo: 
Nakagawa (jap. 中川村, Nakagawa-mura) on kyläkunta Kami-Inan piirikunnassa, Naganon prefektuurissa, Japanissa. Kyläkunnassa asuu 4 649 asukasta, ja väestö on laskussa. Väestötiheys on 60,34 asukasta neliökilometrillä ja pinta-ala 77,05 neliökilometriä.
Väestönkehitys

Lähde:
| Vuosi | Väestö | Muutos |
| --- | --- | --- |
| 1995 | 5 514 |  |
| 2000 | 5 475 | -39 |
| 2005 | 5 263 | -212 |
| 2010 | 5 074 | -189 |
| 2015 | 4 850 | -224 |
| 2020 | 4 649 | -201 |
Asnières-sur-Seine

| Asnières-sur-Seine |
| --- | --- |
 Asnières-sur-Seinen pääkatu
 vaakuna
 Sijainti Pariisin suurkaupunkialueella
 Asnières-sur-Seine
 Koordinaatit: 48°54′39″N, 02°17′20″E 
Valtio:  Ranska
Alue:  Île-de-France
Departementti:  Hauts-de-Seine
Arrondissementti:  Nanterre
Pinta-ala:  
 – Kokonaispinta-ala:  4,82 km²
Väkiluku (2013):  86 020
 – Väestötiheys:  17 846,5 as./km²
Postinumero:  92600
 
 www.ville-asnieressurseine.fr 
Infobox OKVirheellinen NIMI-arvo: 
Asnières-sur-Seine ( [a.njɛʁ syʁ sɛn] (ohje)) on kunta Hauts-de-Seinen departementissa Ranskassa. Siellä on arviolta 86 020 asukasta (vuonna 2013) ja sen pinta-ala on 4,82 neliökilometriä. Asnières on yksi Pariisin esikaupunkialueen suurimmista kunnista.
Nimi

Asnières-sur-Seineä kutsuttiin aiemmin vain nimellä Asnières. Nimi Asnières tallennettiin ensimmäistä kertaa vuonna 1158 muodossa Asnieras, joka taas tuli keskiaikaisen latinan sanasta asinaria, joka tarkoittaa aasifarmia.
Helmikuussa 2008 kunnasta tuli virallisesti Asnières-sur-Seine.
Kuvia

Aseman läheltä
Teatteritalo
Toimistotalo Seinen varrella
Asnièren linna
Sainte Geneviève -kirkko
Aiheesta muualla

Kuvia tai muita tiedostoja aiheesta Asnières-sur-Seine Wikimedia Commonsissa
Virallinen kotisivu (Arkistoitu – Internet Archive) (ranskaksi)
Pariisin esikaupunkialueen kunnat
| Väkiluku | Kunnat |
| --- | --- |
yli 2 000 000: Pariisi
yli 75 000: Argenteuil · Asnières-sur-Seine · Aulnay-sous-Bois · Boulogne-Billancourt · Champigny-sur-Marne · Colombes · Créteil · Montreuil · Nanterre · Rueil-Malmaison · Saint-Denis · Saint-Maur-des-Fossés · Versailles · Vitry-sur-Seine
yli 50 000: Antony · Aubervilliers · Le Blanc-Mesnil · Bondy · Cergy ·  Clichy · Courbevoie · Drancy · Évry · Fontenay-sous-Bois · Issy-les-Moulineaux ·  Ivry-sur-Seine · Levallois-Perret ·  Maisons-Alfort · Neuilly-sur-Seine ·  Noisy-le-Grand ·  Pantin · Sarcelles · Sartrouville
yli 25 000: Alfortville · Athis-Mons · Bagneux · Bagnolet · Bezons · Bobigny · Champs-sur-Marne · Charenton-le-Pont · Châtenay-Malabry · Châtillon · Chatou · Chelles · Le Chesnay · Choisy-le-Roi · Clamart · Clichy-sous-Bois · Conflans-Sainte-Honorine · Corbeil-Essonnes · La Courneuve · Draveil · Élancourt · Épinay-sur-Seine · Ermont · Franconville · Fresnes · Gagny · Garges-lès-Gonesse · Gennevilliers · Goussainville · Guyancourt · L'Haÿ-les-Roses · Houilles · Livry-Gargan · Malakoff · Mantes-la-Jolie · Massy · Meaux · Melun · Meudon · Montigny-le-Bretonneux · Montrouge · Les Mureaux · Neuilly-sur-Marne · Nogent-sur-Marne · Noisy-le-Sec · Palaiseau · Le Perreux-sur-Marne · Pierrefitte-sur-Seine · Plaisir · Poissy · Pontault-Combault · Pontoise · Puteaux · Rosny-sous-Bois · Saint-Cloud · Saint-Germain-en-Laye · Saint-Ouen · Sainte-Geneviève-des-Bois · Sannois · Savigny-sur-Orge · Savigny-le-Temple · Sevran · Stains · Suresnes · Taverny · Thiais · Trappes · Tremblay-en-France · Les Ulis · Vanves · Vigneux-sur-Seine · Villejuif · Villemomble · Villeneuve-Saint-Georges · Villepinte · Villiers-le-Bel · Villiers-sur-Marne · Vincennes · Viry-Châtillon · Yerres
alle 25 000: 1 470 muuta kuntaa, joista merkittävimmät Auvers-sur-Oise · Bougival · Le Bourget · Chantilly · Chessy · Crépy-en-Valois · Écouen · Enghien-les-Bains · Étampes · Fontainebleau · Gisors · Maintenon · Maisons-Laffitte · Marly-le-Roi · Montfermeil · Montmorency · Orly · Orsay · Le Raincy · Rambouillet · Roissy-en-France · Rungis · Saclay · Saint-Cyr-l'École · Sceaux · Sèvres · Le Vésinet
Asin Thottumkal

| Asin Thottumkal |
| --- | --- |
 Asin Miss Intia -finaalissa vuonna 2013.
Henkilötiedot
Syntynyt: 26. lokakuuta 1985 (ikä 38) Kochi, Kerala, Intia
Ammatti:  näyttelijä malli
Puoliso:  Rahul Sharma (vih. 2016)
Lapset:  1
Näyttelijä
Aktiivisena:  2001–2015
Aiheesta muualla
Viralliset kotisivut
IMDb 
AllMovie
Asin Thottumkal (s. 26. lokakuuta 1985 Kochi, Kerala, Intia), myös pelkästään Asin, on intialainen entinen näyttelijä ja malli. Hän aloitti uransa malajalamin-, telugun- ja tamilinkielisissä elokuvissa, mutta siirtyi myöhemmin näyttelemään pääasiassa hindinkielisissä elokuvissa.
Asin teki näyttelijändebyyttinsä malajalaminkielisessä elokuvassa Narendra Makan Jayakanthan Vaka (2001). Hänen ensimmäinen menestyselokuvansa oli telugunkielinen Amma Nanna O Tamila Ammayi (2003), mistä hän voitti Filmfare Awards South -palkinnon. Hänen ensimmäinen tamilinkielinen elokuvansa M. Kumaran S/O Mahalakshmi (2004) oli uudelleenfilmatisointi edellisestä. Hän voitti toisen Filmfare Awards South -palkintonsa tamilinkielisestä elokuvasta Ghajini (2005). Seuraavaksi hän näytteli naispääosia menestyselokuvissa kuten Pokkiri (2007) ja Dasavathaaram (2008). Asin teki Bollywood-debyyttinsä elokuvassa Ghajini (2008), mistä hän voitti parhaan naistulokkaan Filmfare Awards -palkinnon. Hän näytteli menestyselokuvissa Ready (2011), Housefull 2 (2012) ja Bol Bachchan (2012). Asin lopetti näyttelemisen mentyään naimisiin.
Hyväntekeväisyystyö

Kuvatessaan elokuvaa Ready Sri Lankassa, Asin oli mukana leireillä, joilla autettiin sisällissodan koskettamia Sri Lankan tamileja. Hän myös johtaa vähäosaisten koulua Intiassa.
Yksityiselämä

Asin on kristitty. Hän puhuu seitsemää kieltä: äidinkielensä malajalamin lisäksi tamilia, telugua, hindiä, englantia, ranskaa ja sanskritia. Asin avioitui liikemies Rahul Sharman kanssa sekä kristillisten että hindulaisten rituaalien mukaan Delhissä 19. tammikuuta 2016. Heidän tyttärensä Arin syntyi 24. lokakuuta 2017.
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2001 | Narendran Makan Jayakanthan Vaka | Swathi | Malajalam |  |
| 2003 | Amma Nanna O Tamila Ammayi | Chennai | Telugu | Parhaan telugunkielisen naispääosan Filmfare Awards South -palkinto |
| 2003 | Shivamani | Vasantha | Telugu |  |
| 2004 | Lakshmi Narasimha | Rukhmini | Telugu |  |
| 2004 | Gharshana | Maya | Telugu |  |
| 2004 | M. Kumaran S/O Mahalakshmi | Mythili/Malabar | Tamili |  |
| 2005 | Chakram | Lakshmi | Telugu |  |
| 2005 | Ullam Ketkumae | Priya | Tamili |  |
| 2005 | Ghajini | Kalpana | Tamili | Parhaan tamilinkielisen naispääosan Filmfare Awards South -palkinto |
| 2005 | Maja | Seetha Lakshmi | Tamili |  |
| 2005 | Sivakasi | Hema | Tamili |  |
| 2006 | Varalaru | Divya | Tamili |  |
| 2006 | Annavaram | Aishwarya | Telugu |  |
| 2007 | Aalwar | Priya | Tamili |  |
| 2007 | Pokkiri | Shruthi | Tamili |  |
| 2007 | Vel | Swathi | Tamili |  |
| 2008 | Dasavathaaram | Kothai Radha/Andaal | Tamili | Parhaan naispääosan International Tamil Film Awards -palkinto |
| 2008 | Ghajini | Kalpana Shetty | Hindi | Parhaan naistulokkaan Filmfare Awards -palkinto |
| 2009 | London Dreams | Priya | Hindi |  |
| 2011 | Kaavalan | Meera | Tamili | Parhaan tamilinkielisen naispääosan South Indian International Movie Awards -palkinto |
| 2011 | Ready | Sanjana Singh | Hindi |  |
| 2012 | Housefull 2 | Henna Kapoor | Hindi |  |
| 2012 | Bol Bachchan | Sania Ali/Sania Bachchan/Apeksha | Hindi |  |
| 2012 | Khiladi 786 | Indu Tendulkar | Hindi |  |
| 2015 | All Is Well | Nimmi | Hindi |  |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
Asin Thottumkal Internet Movie Databasessa. (englanniksi)
Asin Thottumkal Allmoviessa (englanniksi)
Autobahn A7 (Sveitsi)

Autobahn A7 on moottoritie Koillis-Sveitsissä.
Reitti

A7 kulkee A1-moottoritieltä, Winterthurin pohjoispuolelta, Saksan rajalle, Kreuzlingeniin. A7 kulkee kansallisen valtatien N7 reittiä (saks. Nationalstrasse).
A7 kulkee Thurgaun ja Zürichin kantonien alueella. Tie on 4-kaistainen. A7:n pituus on noin 30 kilometriä.
Aiheesta muualla

Die Schweizer Autobahnen (Harrastajasivut) autobahnen.ch. Viitattu 25.12.2013. (saksaksi), (englanniksi)
A7-tie Frauenfeldissä.
A7:n tunneli.
Sveitsin moottoritiet (saks. , ransk. , ital. , retoromaaniksi )
A1 •  A2 •  A3 •  A4 •  A5 •  A6 •  A7 •  A8 •  A9 •  A10 

 A12 •  A13 •  A14 •  A16 •  A21 •  A22 • 
 A50 •  A51 •  A52 •  A53 • 
 J20
Baikal-Energija

| Baikal-Energija |
| --- | --- |

Koko nimi:  Baikal-Energija (ven. Байкал-Энергия)
Perustettu:  1923
Entiset nimet:  Sverdlovski transportnik (1923–1947) Lokomotiv (1947–1992) Sibskana (1992–2002) Sibskana-Energija (2002–2004)
Kaupunki:  Irkutsk, Venäjä
Kenttä:  LD Baikal
– kapasiteetti:  6 000
Värit:           
Sarja:  Superliiga
Baikal-Energija (ven. Байкал-Энергия) on venäläinen jääpallon Superliigajoukkue Irkutskin kaupungista.
Seuran edeltäjä oli vuonna 1923 perustettu Sverdlovski Transportnik. Vuonna 1947 Itä-Siperian rautatieyhtiö perusti uuden seuran Lokomotivin, ja jääpallotoiminta lähti Irkutskissa nousuun. Lokomotiv nousi ensi kertaa Neuvostoliiton pääsarjaan vuonna 1960 ja pelasi siellä kauteen 1992. Kyseisellä aikavälillä se pelasi kuitenkin kaikkiaan neljä kautta (1961/1962, 1980/1981, 1984/1985 ja 1989/1990) toiseksi korkeimmalla sarjatasolla. Paras sijoitus, viides sija, pääsarjassa tuli kaudella 1966.
Neuvostoliiton romahdettua rautatieyhtiö ja siten myös Lokomotiv joutui taloudellisiin vaikeuksiin. Venäjän liigan ensimmäiselle kaudelle 1991-1992 seura osallistui uudella nimellä Sibskana, uuden pääsponsorin metsäyhtiön mukaan. Alku oli varsin lupaava, sillä Sibskana voitti Venäjän mestaruussarjan itälohkon ja sijoittui lopulta neljänneksi mikä oli seuran historian paras sijoitus. Sibskana saavutti liigahopeaa vuonna 1998 ja pronssia vuosina 1995 ja 1999. Vuonna 2001 energiayhtiö Irkutskenergo ryhtyi seuran toiseksi sponsoriksi, ja joukkue tunnettiin sponsoreiden mukaan kaksi kautta nimellä Sibskana-Energija. Metsäyhtiö jäi pois seuran taustalta 2004, ja seura on siitä lähtien tunnettu nykyisellä nimellä Baikal-Energija.
Saavutuksia

Saavutuksia Venäjän liigassa:
1 hopea 1998
4 pronssia: 1995, 1999, 2015, 2018
Venäjän Cupissa:
1 kulta 2015
Aiheesta muualla

Seuran virallinen kotisivu
Venäjän Jääpallon Superliiga
Baikal-Energija, Irkutsk
Ak Bars Dynamo, Kazan
Dynamo, Moskova
Jenisei, Krasnojarsk
Kuzbass, Kemerovo
Rodina, Kirov
Sibselmash, Novosibirsk
SKA-Neftyanik, Habarovsk
Start, Nižni Novgorod
Uralski Trubnik, Pervouralsk
Volga, Uljanovsk
Vodnik, Arkangeli
Sajany-Hakasija, Abakan
Murman, Murmansk
Armenia olympialaisissa

Armenia osallistui olympialaisiin itsenäisenä valtiona ensimmäisen kerran Lillehammerissa 1994 ja on ollut siitä lähtien mukana kaikissa kesä- ja talviolympialaisissa. Vuonna 1992 armenialaisurheilijat kilpailivat yhdistetyllä joukkueella Georgian ja muiden IVY:n jäsenmaiden kanssa, tätä ennen maa oli osa Neuvostoliittoa.
Armenian menestyksekkäin laji olympialaisissa on paini. Maan ensimmäinen olympiavoittaja on painija Armen Nazarjan, joka sai kultaa kreikkalais-roomalaisen painin kärpässarjassa Atlantassa 1996. Hän voitti kultaa myös Sydneyssä 2000, mutta edusti tällöin Bulgariaa.
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Nyrkkeily | 0 | 0 | 2 | 2 | 66 |
|  Paini | 2 | 4 | 3 | 9 | 31 |
|  Painonnosto | 0 | 4 | 2 | 6 | 48 |
|  Voimistelu | 0 | 0 | 1 | 1 | 41 |
| Yhteensä | 2 | 8 | 8 | 18 | 86 |
Lähteet: